wickkiey/tamil-wikipedia-chunked huggingface dataset:
# இராணி தித்தா

## வாழ்க்கை

தித்தா இலோகராவின் மன்னரான சிம்மராஜாவின் மகளும், தனது தாய்வழியில் காபூலின் இந்து ஷாகிகளில் ஒருவரான பீமதேவன் என்பவரின் பேத்தியுமாவார். இலோகரா, மேற்கு பஞ்சாப் மற்றும் காஷ்மீர் இடையே வர்த்தக பாதையில் உள்ள பிர் பாஞ்சால் மலைத்தொடரில் அமைந்துள்ளது.  
இவர் தனது 26 வயதில் காஷ்மீர் மன்னரான சேமகுப்தனை மணந்தார். இதனால் இலோகரா இராச்சியத்தை தனது கணவருடன் இணைத்தார். அரசப் பிரதிநிதி ஆவதற்கு முன்பே, தித்தா அரசு விவகாரங்களில் கணிசமான செல்வாக்கைக் கொண்டிருந்தார். மேலும் இவரது பெயரையும் சேமகுப்தனை அடையாளம் காட்டக்கூடிய பல நாணயங்கள் கண்டுபிடிக்கப்பட்டுள்ளன.
# இராணி தித்தா

## வாழ்க்கை

### அரசப் பிரதிநிதி

பொ.ச.958-இல் வேட்டையாடும்போது காய்ச்சலால் பாதிக்கப்பட்ட சேமகுப்தன் இறந்த பின்னர் அவரது மகன் இரண்டாம் அபிமன்யு ஆட்சிக்கு வந்தார். அபிமன்யு இன்னும் குழந்தையாக இருந்ததால், தித்தா அரசப் பிரதிநிதியாக செயல்பட்டார். மேலும், திறம்பட தனது அதிகாரத்தை பயன்படுத்தினார். அந்தக் காலத்தின் பிற சமூகங்களுடன் ஒப்பிடுகையில், காஷ்மீரில் பெண்கள் உயர்வாக மதிக்கப்பட்டனர்.  
தனக்கு எதிராக கிளர்ச்சியில் ஈடுபட்ட பிரச்சனைக்குரிய அமைச்சர்களிடமிருந்தும், பிரபுக்களிடமிருந்தும் தன்னை விடுவிப்பதே இவருடைய முதல் பணியாக இருந்தது. நிலைமை பதட்டமாக இருந்தது. இவர் கட்டுப்பாட்டை இழக்கும் நிலைக்கு வந்தார். ஆனால் மற்றவர்களின் ஆதரவுடன் தனது நிலைப்பாட்டை உறுதிப்படுத்தியதால், கைது செய்யப்பட்ட கிளர்ச்சியாளர்களை மட்டுமல்ல, அவர்களது குடும்பத்தினரையும் தூக்கிலிடுவதில் தித்தா இரக்கமற்ற தன்மையைக் காட்டினார். 972-இல் அபிமன்யு இறந்தபோது மேலும் பிரச்சனை வெடித்தது. அபிமன்யுவின் மகன் நந்திகுப்தன், இன்னும் சிறு குழந்தையாக இருந்தான். மேலும் இது நிலப்பிரபுக்களாக இருந்த தாமரர்களிடையே அமைதியின்மையை ஏற்படுத்தியது.இது இலோகரா வம்சத்திற்கு பெரும் பிரச்சினைகளை ஏற்படுத்தியது.  
*சர் மார்க் ஆரல் இசுடெய்ன்* மொழிபெயர்த்த இராஜதரங்கிணியின்உரையின்படி, 972-இல் அபிமன்யுவின் மரணத்திற்குப் பிறகு, இவர் தனது பேரன்களான நந்திகுப்தன், திரிபுவனகுப்தன், பீமகுப்தன் ஆகியோருக்கு இதே போன்று ஆட்சி செய்தார். இவர் இந்த பேரக்குழந்தைகள் ஒவ்வொன்றையும் கொன்றார். அரசப் பிரதிநிதியாக இவர் இராச்சியத்தின் மீது திறம்பட ஒரே அதிகாரத்தைக் கொண்டிருந்தார். மேலும் 980-இல் பீமகுப்தன் கொல்லப்பட்டதன் மூலம் இவர் தன் சொந்த உரிமையில் ஆட்சியாளரானாள்.
# இராணி தித்தா

## வாழ்க்கை

### ஆட்சி

தித்தா, 980 முதல் 1003 வரை தனது 79 வயதில் தான் இறக்கும் வரை இராணி ஆட்சியாளராக இருந்தார்.  
தித்தா, பின்னர் காஷ்மீரில் தனது வாரிசாக சம்கிரமராஜா என்ற தனது மருமகனைத் தத்தெடுத்தார். ஆனால் இலோகராவின் ஆட்சியை விக்ரகராஜாவிடம் விட்டுவிட்டார். அவர் மற்றொரு மருமகனாகவோ அல்லது சகோதரர்களில் ஒருவராகவோ இருக்கலாம். இந்த முடிவிலிருந்து காஷ்மீரின் இலோகரா வம்சம் மீண்டது. விக்ரகராஜா தனது வாழ்நாள் முழுதும் அந்த பகுதிக்கும் இலோகராவிற்கும் தனது உரிமையை நிலைநாட்ட முயன்றார். மூன்று நூற்றாண்டுகளுக்குப் பிறகும் "முடிவற்ற கிளர்ச்சிகளும் பிற உள் நாட்டுப் பிரச்சனைகளும்" தொடர்ந்து வரவிருந்தன.  
கசினியின் மகுமூது காஷ்மீர் மீது படையெடுத்தார். மகுமூதுவின் படையெடுப்பதற்கு பத்து ஆண்டுகளுக்கு முன்பே தித்தா 1003 இல் இறந்தார். தித்தா தனது ஆட்சியின் போது எந்த அண்டை நாட்டு ஆட்சியாளருடனும் மோதலை உள்ளடக்கிய எந்த சாகசத்திலும் ஈடுபடவில்லை.
# ஜான் ஆலன் சாவ்

**ஜான் ஆலன் சாவ்** (டிசம்பர் 18, 1991 - நவம்பர் 17, 2018) ஒரு அமெரிக்க சுவிசேஷ கிறிஸ்தவ மதப் போதகர் ஆவார். அவர் சென்டினல் பழங்குடியினரை கிறிஸ்தவ மதத்திற்கு மாற்றும் முயற்சியில் சட்டவிரோதமாக வடக்கு சென்டினல் தீவுக்குச் சென்று, தனிமைப்படுத்தப்பட்ட மக்கள் தொடர்பற்ற பழங்குடியினரால் கொல்லப்பட்டார்.
# சங்கிரமராஜா

## ஆட்சி

சம்கிராமராஜாவை அவரது அத்தை இராணி தித்தா தத்தெடுத்து, தனது வாரிசாக நியமித்து, 1003ல் ஆட்சியாளரானார். இவரது ஆட்சி 1028 வரை நீடித்தது. இவரது இராணி சிறீலேகா, மிகவும் திறமையானவர். மேலும், ஆட்சியிலும், கசினி மகுமூது காஷ்மீர் மீது படையெடுக்க முயன்றபோதும் தனது கணவருக்கு அறிவுரை வழங்கினார்.
# சங்கிரமராஜா

## கசினி மகுமூதுக்கு எதிரான போர்கள்

1014 இல், கசினியின் மகுமூது இந்து ஷாகி அரசைத் தாக்கினார். ஷாகி ஆட்சியாளர் திரிலோச்சனபாலன் மகுமூதுவிற்கு எதிராக சங்கிரமராஜாவிடம் உதவி கோரினார். இவர் தனது தளபதியான துங்கனின் தலைமையின் கீழ் ஒரு பெரிய படையை திரிலோச்சனபாலனுக்கு உதவ அனுப்பினார். ஆனாலும் தொடர்ந்து நடந்த போரில் திரிலோச்சனபாலன் தோற்கடிக்கப்பட்டான்.  
சங்கிரமராஜா திரிலோச்சனபாலனுக்கு உதவியதால் கோபமடைந்த மகுமூது காஷ்மீரை ஆக்கிரமித்தார். அவர் பூஞ்ச் ஆறு வழியாக முன்னேறினார். தோசா மைதானம் வழியாக காஷ்மீருக்குள் நுழைய திட்டமிட்டார். இருப்பினும், லோஹர்கோட்டின் வலுவான கோட்டையால் அவரது முன்னேற்றம் தடுக்கப்பட்டது. ஒரு மாத காலம் கோட்டையை முற்றுகையிட்ட பிறகு, மகுமூது முற்றுகையை கைவிட்டு பின்வாங்கினார். அவர் தனது பல துருப்புக்களை இழந்தார். 1021 இல், மகுமூது மீண்டும் காஷ்மீரை ஆக்கிரமிக்க முயன்றார். ஆனால் மீண்டும் லோஹர்கோட் கோட்டையைத் தாண்டி முன்னேற முடியவில்லை. இரண்டாவது சந்தர்ப்பத்தில், கடுமையான பனிப்பொழிவு காரணமாக அவரது தகவல்தொடர்புகளில் இடையூறு ஏற்பட்டது. வரலாற்றாசிரியர் மொஹிபுல் ஹசன் கூற்றுப்படி இந்தியாவில் மகமூது அனுபவித்த முதல் கடுமையான பின்னடைவு இதுவாகும். இரண்டு படையெடுப்பு முயற்சிகளும் தோல்வியடைந்த பிறகு, அவர் மீண்டும் காஷ்மீரை ஆக்கிரமிக்க முயற்சிக்கவில்லை.
# அபுகாவா அணை

**அபுகாவா அணை** (*Abugawa Dam*) சப்பான் நாட்டின் யமகுச்சி மாகாணத்தில் அமைந்துள்ளது. மேல்நோக்கி வளைந்த புவியீர்ப்பு வகை அணையாக இந்த அணை கட்டப்பட்டுள்ளது. மின் உற்பத்தி பயன்பாட்டிற்காகவும் வெள்ளத்தைக் கட்டுப்படுத்தவும் அபுகாவா அணை பயன்படுகிறது. அணையின் நீர்ப்பிடிப்பு பகுதி 523 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 420 எக்டேர்களாகும். 153500 ஆயிரம் கன மீட்டர் தண்ணீரை இவ்வணையில் சேமிக்க முடியும். அணையின் கட்டுமானம் 1966 ஆம் ஆண்டு தொடங்கப்பட்டு 1974 ஆம் ஆண்டு நிறைவடைந்தது.
# இக்கிமிகாவா அணை

**இக்கிமிகாவா அணை** (*Ikimigawa Dam*) சப்பான் நாட்டின் யமகுச்சி மாகாணத்தில் அமைந்துள்ளது. புவியீர்ப்பு வகை அணையாக இது கட்டப்பட்டுள்ளது. மின் உற்பத்தி பயன்பாட்டிற்காகவும் வெள்ளத்தைக் கட்டுப்படுத்தவும், நீர்ப்பாசனத்திற்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 72.4 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 109 எக்டேர்களாகும். 30000 ஆயிரம் கன மீட்டர் தண்ணீரை இக்கிமிகாவா அணையில் சேமிக்க முடியும். அணையின் கட்டுமானம் 1969 ஆம் ஆண்டு தொடங்கப்பட்டு 1984 ஆம் ஆண்டு நிறைவடைந்தது.
# கமிகோ அணை

**கமிகோ அணை** (*Kamigo Dam*) சப்பான் நாட்டின் யமகட்டா மாகாணத்தில் அமைந்துள்ளது. கற்காரை புவியீர்ப்பு வகை அணையாக இந்த அணை கட்டப்பட்டுள்ளது. மின் உற்பத்தி செய்வதற்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 1810 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 100 எக்டேர்களாகும். 7660 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1961 ஆம் ஆண்டு தொடங்கி 1962 ஆம் ஆண்டு நிறைவடைந்தது.
# கவாகாமி அணை

**கவாகாமி அணை** (*Kawakami Dam*) சப்பான் நாட்டின் யமகுச்சி மாகாணத்தில் அமைந்துள்ளது. கற்காரை புவியீர்ப்பு வகை அணையாக இது கட்டப்பட்டுள்ளது. வெள்ளத்தைக் கட்டுப்படுத்தவும், நீர்ப்பாசனத்திற்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 22.2 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 62 எக்டேர்களாகும். 13720 ஆயிரம் கன மீட்டர் தண்ணீரை இவ்வணையில் சேமிக்க முடியும். அணையின் கட்டுமானம் 1971 ஆம் ஆண்டு தொடங்கப்பட்டு 1979 ஆம் ஆண்டு நிறைவடைந்தது.
# காசன் அணை

**காசன் அணை** (*Gassan Dam*) சப்பான் நாட்டின் யமகட்டா மாகாணத்தில் அமைந்துள்ளது. கற்காரை புவியீர்ப்பு வகை அணையாக இந்த அணை கட்டப்பட்டுள்ளது. மின் உற்பத்தி, வெள்ளப் பாதுகாப்பு, நீர் விநியோகம் போன்ற காரணங்களுக்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 239.8 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 180 எக்டேர்களாகும். 65000 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1976 ஆம் ஆண்டு தொடங்கி 2001 ஆம் ஆண்டு நிறைவடைந்தது.
# சாகே அணை

**சாகே அணை** (*Sagae Dam*) சப்பான் நாட்டின் யமகட்டா மாகாணத்தில் அமைந்துள்ளது. பாறைகள் நிரப்பப்பட்டு இந்த அணை கட்டப்பட்டுள்ளது. வெள்ளத்தைக் கட்டுப்படுத்தவும், நீர் வழங்கல் மற்றும் மின் உற்பத்திக்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 231 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 340 எக்டேர்களாகும். 109000 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1972 ஆம் ஆண்டு தொடங்கப்பட்டு 1990 ஆம் ஆண்டு நிறைவடைந்தது.
# சிண்ட்சுருகோ அணை

**சிண்ட்சுருகோ அணை** (*Shintsuruko Dam*) சப்பான் நாட்டின் யமகட்டா மாகாணத்தில் அமைந்துள்ளது. பாறைகள் நிரப்பப்பட்டு இந்த அணை கட்டப்பட்டுள்ளது. வெள்ளத்தைக் கட்டுப்படுத்தவும், நீர் வழங்கல் மற்றும் வேளாண்மை பயன்பாட்டாடிற்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 56 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 125 எக்டேர்களாகும். 31500 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1972 ஆம் ஆண்டு தொடங்கப்பட்டு 1990 ஆம் ஆண்டு நிறைவடைந்தது.
# சிரகவா அணை

**சிரகவா அணை** (*Shirakawa Dam*) சப்பான் நாட்டின் யமகட்டா மாகாணத்தில் அமைந்துள்ளது. பாறைகள் நிரப்பப்பட்டு இந்த அணை கட்டப்பட்டுள்ளது. வெள்ளத்தை கட்டுப்படுத்தவும், நீர் வழங்கல், நீர்ப்பாசனம் மற்றும் மின் உற்பத்தி போன்றவற்றுக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 205 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 270 எக்டேர்களாகும். 50000 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1968 ஆம் ஆண்டு தொடங்கப்பட்டு 1981 ஆம் ஆண்டு நிறைவடைந்தது.
# சுனாகிகாவா அணை

**சுனாகிகாவா அணை** (*Tsunakigawa Dam*) சப்பான் நாட்டின் யமகட்டா மாகாணத்தில் அமைந்துள்ளது. பாறைகள் நிரப்பப்பட்டு இந்த அணை கட்டப்பட்டுள்ளது. வெள்ளத்தைக் கட்டுப்படுத்தவும், நீர் வழங்கல், நீர்ப்பாசனம் மற்றும் மின் உற்பத்தி பயன்பாட்டிற்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 40.5 சதுரகிலோமீட்டர்களாகும். அணை நிரம்பியிருக்கும்போது இதன் பரப்பளவு சுமார் 49 எக்டேர்களாகும். 9550 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1984 ஆம் ஆண்டு தொடங்கப்பட்டு 2007 ஆம் ஆண்டு நிறைவடைந்தது.
# நகர் மைய்ய பேரங்காடி

**நகர் மைய்ய பேரங்காடி** (*City Centre Mall*) இந்தியாவின் கருநாடக மாநிலம் சிமோகாவில் அமைந்துள்ள ஒரு வணிக வளாகமாகும். சிமோகா பேருந்து முனைய பேரங்காடி என்ற பெயராலும் இது அழைக்கப்படுகிறது. நகரில் முதன் முதலாகக் கட்டப்பட்ட வணிக வளாகம் என்ற சிற்ப்பும் இப்பேரங்காடிக்கு உண்டு. ஐக்கிய அரபு அமீரகத்தை தளமாகக் கொண்ட வணிக நிறுவனமான இ.கே.கே.குழுமத்தின் ஆதரவுடன் வளர்ந்து வரும் நகர் மைய்ய பேரங்காடி கருநாடகா சாலைப் போக்குவரத்து பேருந்து நிலையத்துடன் இணைக்கப்பட்டுள்ளது.
# நகர் மைய்ய பேரங்காடி

## பேரங்காடி

இந்த பேரங்காடியானது உலகளாவிய வணிக நிறுவனமான குசுமேன் & வேக்பீல்டு நிறுவனத்துடன் இணைந்து கூட்டாக நிர்வகிக்கப்படுகிறது. மும்பையைத் தலமையிடமாகக் கொண்ட பியூச்சர் குழுமத்தின் பேரங்காடி பெருஞ் சந்தையையும் கொண்டுள்ளது.
# நகாய் அணை

**நகாய் அணை** (*Nagai Dam*) சப்பான் நாட்டின் யமகட்டா மாகாணத்தில் அமைந்துள்ளது. ஒரு கருங்கற்காரை புவியீர்ப்பு அணையாக இது கட்டப்பட்டுள்ளது. வெள்ளத்தை கட்டுப்படுத்தவும், நீர் வழங்கல் மற்றும் மின் உற்பத்திக்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 101.2 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 140 எக்டேர்களாகும். 51000 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1979 ஆம் ஆண்டு தொடங்கப்பட்டு 2010 ஆம் ஆண்டு நிறைவடைந்தது.
# பெங்களூர் சட்ட அருங்காட்சியகம்

**பெங்களூர் சட்ட அருங்காட்சியகம்** (*Law Museum Bangalore*) இந்தியாவின் கருநாடக மாநிலம் பெங்களுரில் சட்டத் தொழிலுக்காக அர்ப்பணிக்கப்பட்டுள்ள ஓர் அருங்காட்சியகமாகும். இந்த அருங்காட்சியகம் கர்நாடகாவில் சட்டம் மற்றும் உயர் நீதிமன்றத்தின் வளர்ச்சியை ஆவணப்படுத்துகிறது. இந்திய அரசியலமைப்பின் அசல் அச்சின் ஒரு பகுதியை பெங்களூர் சட்ட அருங்காட்சியகம் காட்சிப்படுத்துகிறது. நவம்பர் 2006 ஆம் ஆண்டு நவம்பர் மாதம் கர்நாடக உயர் நீதிமன்றத்தின் 50 ஆவது ஆண்டு நிறைவைக் குறிக்கும் வகையில் சட்ட அருங்காட்சியகம் தொடங்கப்பட்டது. கர்நாடக உயர் நீதிமன்றத்தின் தலைமை நீதிபதி சிரியாக் இயோசப் இந்த யோசனையின் பின்னணியில் இருந்தார். ஒரு புதிய இடத்தில் மீண்டும் திறக்கப்படும் என்ற திட்டத்துடன் 2012 ஆம் ஆண்டு சூலை மாதத்தில் அருங்காட்சியகம் தற்காலிகமாக மூடப்பட்டது.
# மிசுகாடோரோ அணை

**மிசுகாடோரோ அணை** (*Mizugatoro Dam*) சப்பான் நாட்டின் யமகட்டா மாகாணத்தில் அமைந்துள்ளது. கற்காரை புவியீர்ப்பு வகை அணையாக இந்த அணை கட்டப்பட்டுள்ளது. மின் உற்பத்தி செய்வதற்காக அணை பயன்படுத்தப்படுகிறது. அணையின் நீர்ப்பிடிப்பு பகுதி 259.8 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 25 எக்டேர்களாகும். 1936 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1980 ஆம் ஆண்டு தொடங்கி 1990 ஆம் ஆண்டு நிறைவடைந்தது.
# மிசுகுபோ அணை

**மிசுகுபோ அணை** (*Mizukubo Dam*) சப்பான் நாட்டின் யமகட்டா மாகாணத்தில் அமைந்துள்ளது. பாறைகள் நிரப்பப்பட்டு இந்த அணை கட்டப்பட்டுள்ளது. வேளாண்மைக்காகவும் நீர் விநியோகத்திற்காகவும் அணை பயன்படுத்தப்படுகிறது. அணையின் நீர்ப்பிடிப்பு பகுதி 68 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 170 எக்டேர்களாகும். 31000 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1975 ஆம் ஆண்டு நிறைவடைந்தது.
# மிசுகோசி அணை

**மிசுகோசி அணை** (*Mizukoshi Dam*) சப்பான் நாட்டின் யமகுச்சி மாகாணத்தில் அமைந்துள்ளது. புவியீர்ப்பு தடுப்பணை வகை அணையாக இது கட்டப்பட்டுள்ளது. மின் உற்பத்தி செய்வதற்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 270 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 14 எக்டேர்களாகும். 796 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1965 ஆம் ஆண்டு நிறைவடைந்தது.
# மிசோகாவா அணை

**மிசோகாவா அணை** (*Mishogawa Dam*) சப்பான் நாட்டின் யமகுச்சி மாகாணத்தில் அமைந்துள்ளது. கற்காரை புவியீர்ப்பு வகை அணையாக இது கட்டப்பட்டுள்ளது. வெள்ளத்தைக் கட்டுப்படுத்தவும், நீர்ப்பாசனத்திற்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 21.3 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 9 எக்டேர்களாகும். 640 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1958 ஆம் ஆண்டு நிறைவடைந்தது.
# யாகுவா அணை

**யாகுவா அணை** (*Yakuwa Dam*) சப்பான் நாட்டின் யமகட்டா மாகாணத்தில் அமைந்துள்ளது. புவியீர்ப்பு வகை அணையாக இது கட்டப்பட்டுள்ளது. மின் உற்பத்திக்காக இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 148.4 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 186 எக்டேர்களாகும். 49028 ஆயிரம் கன மீட்டர் தண்ணீரை இதில் சேமிக்க முடியும். அணையின் கட்டுமானம் 1957 ஆம் ஆண்டு நிறைவடைந்தது.
# யுனோகாரா

**யுனோகாரா அணை** (*Yunohara Dam*) சப்பான் நாட்டின் யமகுச்சி மாகாணத்தில் அமைந்துள்ளது. கற்காரை புவியீர்ப்பு வகை அணையாக இது கட்டப்பட்டுள்ளது. வெள்ளத்தைக் கட்டுப்படுத்தவும், நீர்ப்பாசனத்திற்காகவும் இந்த அணை பயன்படுத்தப்படுகிறது. அணையின் நீர்ப்பிடிப்பு பகுதி 185.7 சதுரகிலோ மீட்டர்களாகும். அணை நிரம்பியிருக்கும்போது இதன் பரப்பளவு சுமார் 62 எக்டேர்களாகும். 2930 ஆயிரம் கன மீட்டர் தண்ணீரை இங்கு சேமிக்க முடியும். அணையின் கட்டுமானம் 1972 ஆம் ஆண்டு தொடங்கி 1990 ஆம் ஆண்டு நிறைவடைந்தது.
# ஆல்பிரட் ஐன்ஹார்ன்

**ஆல்பிரட் ஐன்ஹார்ன்** (*Alfred Einhorn*) (27 பிப்ரவரி 1856 - 21 மார்ச் 1917) ஒரு செருமானிய வேதியியலாளர் ஆவார். இவர் புரோகைன் என்பதை முதல் முறையாக தொகுப்பு முறையில் தயாரித்து 1905 ஆம் ஆண்டில் அவர் நோவோகைன் என்ற பெயரில் காப்புரிமை பெற்றார் . அதுவரை முதன்மை மயக்க மருந்தாக கோக்கைன் பயன்பாட்டில் இருந்தது, இருப்பினும் அதன் விரும்பத்தகாத பக்க விளைவுகள் ( நச்சுத்தன்மை மற்றும் அடிமையாதல் உட்பட) விஞ்ஞானிகளை புதிய மயக்க மருந்துகளைத் தேட வழிவகுத்தது. நோவோகெயின் ஒப்பீட்டளவில் பாதுகாப்பானது மற்றும் பயனுள்ளது என்று கண்டறியப்பட்டது. இருப்பினும், இம்மருந்தின் மயக்க விளைவு கோகோயினை விட பலவீனமாக இருந்தது மற்றும் சில நோயாளிகளுக்கு அதிக ஒவ்வாமை இருப்பதாக நிரூபிக்கப்பட்டது. இந்த காலகட்டத்தில் உருவாக்கப்பட்ட மற்ற மயக்க மருந்துகள் எதுவும் மிகவும் பயனுள்ளதாக நிரூபிக்கப்படவில்லையாதலால் நோவோகெயின் விரைவில் நிலையான வலியிடத்திற்கான மயக்க மருந்தாக மாறியது. அதன் பயன்பாடு பெரும்பாலும் லிடோகைன் மூலம் மாற்றப்பட்டாலும், அது இன்றும் பெரும்பாலும் பல் மருத்துவத்தில் பயன்பாட்டில் உள்ளது.
# ஆல்பிரட் ஐன்ஹார்ன்

## வாழ்க்கை

ஐன்ஹார்ன் ஆம்பர்க்கில் பிறந்தார். மேலும், இவரது பெற்றோரின் மரணம் காரணமாக இவரது கல்வி உறவினர்களுடன் லீப்ஜிக்கில் நடந்தது. இவர் லீப்சிக் பல்கலைக்கழகத்தில் வேதியியல் பயின்றார். பின்னர், டூபிங்கன் பல்கலைக்கழகத்தில் 1878 ஆம் ஆண்டில் கீட்டோன்களில் அவர் செய்த பணிக்காக தனது முனைவர் பட்டத்தைப் பெற்றார். இவர் 1882 ஆம் ஆண்டில் முனிச் பல்கலைக்கழகத்தில் அடால்ஃப் வான் பேயரின் குழுவில் சேர்ந்தார், டார்ம்ஸ்டாட் பல்கலைக்கழகம் மற்றும் ஆச்சென் பல்கலைக்கழகத்திற்கு இரண்டு முறை வெளியேறினார். ஆனால், 1891 ஆம் ஆண்டில் நிரந்தரமாக முனிச்சிற்கு திரும்பினார். இவர் 1917 ஆம் ஆண்டில் இறக்கும் வரை முனிச் பல்கலைக்கழகத்தில் பேராசிரியராக இருந்தார்.
# பிரவரா ஆறு

**பிரவரா ஆறு** (*Pravara River*) என்பது இந்தியாவின் மகாராட்டிராவில் பாயும் கோதாவரி ஆற்றின் முக்கிய துணை ஆறுகளில் சிறியது ஆறாகும். கோதாவரி ஆற்றின் 7 முக்கிய துணை நதிகளில், கோதாவரிக்கு இணையான மேற்குத் தொடர்ச்சி மலையில் உருவாகும் ஒரே துணை ஆறு இதுவாகும். மேலும், கோதாவரியின் ஒரே பெரிய துணை ஆறும் இதுவே. இதன் மூலமும் சங்கமும் ஒரே மாவட்டத்தில் (அகமது நகர்) அமைந்துள்ளது.
# பிரவரா ஆறு

## சொற்பிறப்பியல்

இந்திய வேதங்களின்படி, அகத்திய முனிவர் நீண்ட காலம் தண்ணீர் மற்றும் காற்றை மட்டுமே உட்கொண்டு தியானம் செய்தார். இவரது நம்பமுடியாத பக்தியின் காரணமாக, சிவபெருமான் தோன்றி, இவரை ஆசீர்வதித்து, கங்கை ஆற்றை விட்டு வெளியேறினார். வெளியேறிய ஆறு, பிரவரா ஆறு என்று அறியப்பட்டது.
# பிரவரா ஆறு

## தோற்றம்

மகாராட்டிராவின் அகமது நகர் மாவட்டத்தில் குலாங் மற்றும் ரத்தங்காட் மலைகளுக்கு இடையே சஹாயாத்ரியின் கிழக்கு சரிவுகளில் பிரவரா உருவாகிறது.
# பிரவரா ஆறு

## ஆற்றோட்டம்

இந்த ஆறு இதன் தோற்றத்திற்கு அருகில் உள்ள பந்தர்தாரா நகரத்தில் பாய்கிறது. இங்கு ஆர்தர் ஏரியை உருவாகியுள்ளது. பிரவரா ஆற்றின் குறுக்கே பந்தர்தாரா அணை கட்டப்பட்டுள்ளது. அணையின் கதவுகள் அவ்வப்போது திறக்கப்பட்டு, பிரவராவின் நீரோட்டத்தினை அனுமதிக்க, குடை நீர்வீழ்ச்சியை உருவாக்குகிறது. இங்கிருந்து ஆறு கிழக்கு நோக்கிப் பாய்ந்து 58 கி.மீ. தூரத்தில் உள்ள மற்றொரு நகரமான சங்கம்னேரை அடைகிறது. இங்கு மகாலுங்கி நதியுடன் சங்கமிக்கிறது. அகமதுநகர் மாவட்டத்தில் உள்ள இரண்டாவது பெரிய நகரம் இதுவாகும். கிழக்கு நோக்கித் தொடர்ந்து ஓடும், இந்த ஆறு மற்றொரு துணை ஆறான முலா ஆற்றுடன் இணைகிறது. பின்னர் நெவாசா நகரத்தை அடைந்து 12 கி. மீ. தூரம் ஓடி இறுதியாகக் கோதாவரி ஆற்றில் சங்கமிக்கிறது. இது இந்த ஆற்றின் மூலத்திலிருந்து 208 கி. மீ. தொலைவில் அமைந்துள்ளது.
# பிரவரா ஆறு

## துணை ஆறு

இதன் குறுகிய ஓட்டத்தில் இரண்டு முக்கிய துணை ஆறுகளிலிருந்து தண்ணீரைப் பெறுகிறது: மகாலுங்கி மற்றும் முலா.  
- *மகாலுங்கி*: இது பட்டா மற்றும் அவுந்தாவின் தெற்கு மற்றும் கிழக்கு சரிவுகளில் உருவாகிறது. மூன்று மைல்களுக்குப் பிறகு (4.8கி.மீ.), இது நாசிக்கின் சின்னார் வட்டத்தில் கிழக்கே செல்கிறது. இது அகமதுநகரில் மீண்டும் நுழைந்து, தெற்கு நோக்கி ஒரு வளைவை ஏற்படுத்தி சங்கம்னரில் முடிவடைகிறது. இங்கு இதன் இடது கரையில் பிரவராவுடன் சங்கமிக்கிறது.
- *முலா*: இந்த நதி ரதங்காட் மற்றும் அரிசந்திரகாட் இடையே சஹாயாத்ரியின் கிழக்கு சரிவுகளில் எழுகிறது. முதல் இருபது மைல்களுக்கு, இது பிரவராவுக்கு இணையாகப் பாய்கிறது. அகோலா தாலுகாவின் தெற்கு அல்லது கொடுல் பள்ளத்தாக்கில் பாய்கிறது. கொடுல் நகரைக் கடந்து பாலேசுவருக்கு வளைந்து செல்கிறது. பின்னர் சங்கம்னர், பார்னர் வழியாக செல்கிறது. பாரகான் நந்தூரில் ஆற்றின் குறுக்கே முலா அணை கட்டப்பட்டுள்ளது. இந்த ஆறு நெவாசா நகரத்திற்குச் சற்று முன்பு பிரவராவில் வடிகிறது.
- *அதாலா*: இது வடக்கு அகோலின் பட்டா மற்றும் மகாகாளியின் சரிவுகளில் உருவாகிறது. மேற்கு சங்கமனேரில் 3 கி. மீ. பயணித்து பிரவராவுடன் இணைகிறது.
# பிரவரா ஆறு

## அணைகள்

- பந்தர்தாரா அணை
- நில்வாண்டே அணை
# ஆதன் ஆறு

- மீன்பிடி சமூகங்கள் மீதான விளைவு: புதிய நீர்த்தேக்கம் காரணமாக பல இடங்களில் நீர் மட்டம் குறைந்ததால் ஆண்டு முழுவதும் மீன்பிடிக்க முடியாத சூழ்நிலை உள்ளூர் மீனவர்களுக்கு ஆற்றின் பல இடங்களில் ஏற்பட்டுள்ளது. அணையின் கட்டுமானம் அதிக அளவு வண்டல் மற்றும் நீர் வாழ்த் தாவரங்களின் வளர்ச்சிக்கு வழிவகுத்தது. இந்த மாற்றங்கள் உள்ளூர் போய் மக்கள் தங்களுடைய நிலையான, பாரம்பரிய மீன்பிடி நுட்பங்களைக் குறைவாக நம்புவதற்கு வழிவகுத்தது.
- நீர் வாழ் சுற்றுச்சூழல் அமைப்பு மீதான விளைவு: அணை கட்டப்பட்டதிலிருந்து மீன்களின் பன்முகத்தன்மை மற்றும் மீன்களின் எண்ணிக்கை மிகுதியாகக் குறைந்துள்ளது. அணையைச் சுற்றியுள்ள ஆற்றின் பகுதியிலிருந்து சில வகை மீன்கள் முற்றிலும் அழிக்கப்பட்டுவிட்டன (அதாவது *இயூற்றோபிய்ச்சிசு வச்சா, அங்குயில்லா பெங்கலென்சிசு பெங்காலென்சிசு, பேரிலியசு இனங்கள், டோர் குத்ரீ, டோர் முசுல்லா* மற்றும் *கோனோபிரோட்டோபுடெரசு கோலசு*). மீன் இனங்கள், நீர்நாய்கள் மற்றும் ஆமைகளும் அழிக்கப்பட்டதை உள்ளூர் பெரியவர்கள் கவனித்ததாக அறிக்கைத் தெரிவிக்கிறது.
# ஆதன் ஆறு

## உள்ளூர் மக்கள்

உள்ளூர் போய் மக்கள் ஆற்றின் கரையில் மீன்பிடி சமூகங்களாக வாழ்கின்றனர். போய்கள் பாரம்பரியமாக உணவுக்காக ஆதனைச் சார்ந்து இருக்கிறார்கள். எனவே மீன் வளம் குறைந்து வருவதால் இவர்களின் பாரம்பரிய வாழ்க்கை ஆபத்தில் உள்ளது.
# 2022 உக்ரைன் மீதான உருசிய படையெடுப்பிற்கு எதிரான போராட்டங்கள்

**2022 உக்ரைன் மீதான உருசிய படையெடுப்பிற்கு எதிரான போராட்டங்கள்** (*Protests against the 2022 Russian invasion of Ukraine*) பல இடங்களில் தன்னிச்சையாக நிகழ்ந்தன.
# 2022 உக்ரைன் மீதான உருசிய படையெடுப்பிற்கு எதிரான போராட்டங்கள்

## உருசியா

உருசியா முழுவதும் 53 நகரங்களில் 1,800 எண்ணிக்கைக்கும் மேற்பட்ட உருசியர்கள் படையெடுப்பிற்கு எதிராக போராட்டம் நடத்தியதற்காக காவல்துறையினரால் கைது செய்யப்பட்டுள்ளனர். "அனுமதியற்ற" போராட்டங்களில் பங்கேற்க வேண்டாம் என்று பிப்ரவரி 24 அன்று உருசியா ஒரு அறிக்கையை வெளியிட்டது. உருசியர்கள் போருக்கு எதிரான போராட்டங்களில் சேருவதற்கு சட்டரீதியான விளைவுகள் ஏற்படும் என்று உருசிய அதிகாரிகள் எச்சரித்தனர். 60 பேருக்கும் மேற்பட்ட உருசிய ஆர்வலர்கள் மற்றும் பத்திரிகையாளர்கள் கைது செய்யப்பட்டுள்ளனர்.  
அமைதிக்கான நோபல் பரிசு வென்ற உருசியர் டிமிட்ரி முராடோவ் நோவாயா கெசெட்டா செய்தித்தாள் அதன் அடுத்த பதிப்பை உக்ரேனிய மற்றும் உருசிய மொழிகளில் வெளியிடும் என்று அறிவித்தார். உக்ரைன் உருசியாவிற்கு ஓர் அச்சுறுத்தல் இல்லை என்றும் உருசிய குடிமக்கள் "இந்தப் போரை வேண்டாம் என்று சொல்ல வேண்டும்" என்றும் முரடோவ், பத்திரிக்கையாளர் மைக்கேல் கிகர், இயக்குநர் விளாடிமிர் மிர்சோயேவ் மற்றும் பலர் ஒரு ஆவணத்தில் கையெழுத்திட்டனர். கொம்மர்சண்டில் ஒரு பத்திரிகையாளரான எலினா செர்னென்கோ, 170 பத்திரிகையாளர்கள் மற்றும் கல்வியாளர்கள் கையெழுத்திட்ட ஒரு முக்கியமான திறந்த கடிதத்தை விநியோகித்துள்ளார்  
சிறையில் அடைக்கப்பட்ட உருசிய எதிர்க்கட்சித் தலைவர் அலெக்சி நவல்னி, உக்ரைன் மீதான உருசியாவின் தாக்குதலைக் கண்டித்து, போரைத் தொடங்கியவர்களை "கொள்ளைக்காரர்கள் மற்றும் திருடர்கள்" என்று அழைத்தார்.  
உருசியாவின் இந்த படையெடுப்பை தொலைக்காட்சி தொகுப்பாளர் கிசேனியா சோப்சாக், பாப் நட்சத்திரம் வலேரி மெலட்சே மற்றும் தொலைக்காட்சி தொகுப்பாளர் இவான் அர்கண்ட் ஆகியோரும் கண்டித்தனர்  
பிப்ரவரி 24 அன்று, மனித உரிமை ஆர்வலர் லெவ் பொனோமரியோவ் படையெடுப்பை எதிர்த்து ஒரு மனுவைத் முன்வைத்தார். நாள் முடிவில் 289,000 கையெழுத்துகளைப் பெற்றார். உருசிய எதிர்க்கட்சி ஆர்வலரும் அரசியல்வாதியுமான மரினா லிட்வினோவிச்சு உருசிய நகரங்களில் போர் எதிர்ப்பு ஆர்ப்பாட்டங்களுக்கு அழைப்பு விடுத்தார். அவர் வீட்டை விட்டு வெளியேறியபோது உருசிய காவல்துறையினரால் தடுப்பு காவலில் வைக்கப்பட்டார்.  
கியேவில் வசிக்கும் மக்கள் இறக்கும் நிலையில் தளங்களிலும் மெட்ரோவிலும் ஒளிந்து கொள்ள வேண்டிய கட்டாயம் ஏற்பட்டிருப்பதால் மனம் நொந்த உருசிய ராப் இசைப் பாடகர் ஆக்சிமிரான் "உருசிய ஏவுகணைகள் உக்ரைன் மீது விழும்போது என்னால் உங்களை மகிழ்விக்க முடியாது என்று மாசுகோ மற்றும் செயின்ட் பீட்டர்சுபர்க்கில் விற்கப்பட்ட தனது ஆறு இசை நிகழ்ச்சிகளை ரத்து செய்தார்.  
நான் அமைதிக்காக வாக்களித்தேன், போருக்காக அல்ல. டான்பாசு கேடயமாக உருசியா மாற வேண்டும் என்று நான் விரும்பினேன். டான்பாசு மீதும் கியேவ் மீதும் குண்டுவீசப்படக்கூடாது என்றும் உருசிய கீழவையின் துணை தலைவர் மைக்கேல் மத்வீவ் டொனெட்சுக் மற்றும் லுகான்சுக் போன்றவர்கள் மக்கள் குடியரசுகளின் அங்கீகாரத்திற்கு ஆதரவாக வாக்களித்தனர். 2022 உக்ரைன் மீதான உருசிய படையெடுப்பைக் கண்டித்தனர்.
# 2022 உக்ரைன் மீதான உருசிய படையெடுப்பிற்கு எதிரான போராட்டங்கள்

## உருசியாவிற்கு வெளியே

உருசியாவின் பல தூதரகங்களிலும் வெளிநாடுகளில் உள்ள துணைத் தூதரகங்களிலும் உக்ரேனிய ஆதரவு போராட்டங்கள் நடந்துள்ளன.  
- அர்கெந்தீனா
- ஆர்மீனியா
- அசர்பைஜான்
- பெல்ஜியம்
- பொசுனியா எர்செகோவினா
- பிரேசில்
- பல்காரியா
- கனடா
- சிலி
- கொலம்பியா
- குரோவாசியா
- செக் குடியரசு
- டென்மார்க்
- எசுத்தோனியா
- பின்லாந்து
- பிரான்சு
- சியார்சியா
- கிரேக்கம் (நாடு)
- அங்கேரி
- ஐசுலாந்து
- அயர்லாந்து
- இஸ்ரேல்
- இத்தாலி
- கசக்கஸ்தான்
- கொசோவோ
- கிர்கிசுத்தான்
- லாத்வியா
- லெபனான்
- மெக்சிக்கோ
- மல்தோவா
- மொண்டெனேகுரோ
- நெதர்லாந்து
- நியூசிலாந்து
- நோர்வே
- போர்த்துகல்
- உருமேனியா
- செர்பியா
- சிலோவாக்கியா
- எசுப்பானியா
- சுவீடன்
- தைவான்
- தாய்லாந்து
- துருக்கி
- ஐக்கிய இராச்சியம்
- அமெரிக்க ஐக்கிய நாடுகள்  
இசுதான்புல், லக்சம்பர்க் நகரம், சிட்னி, டோக்கியோ, பெர்ன் மற்றும் வியன்னாவிலும் போராட்டங்கள் நடத்தப்பட்டன. வெனிசுலாவின் வலென்சியாவில் மாணவர்கள் குழு ஒன்று போராட்டம் நடத்தியது.  
பிப்ரவரி 25 அன்று, சுலோவாக்கியன் டேப்லாய்டு *பத்திரிகை ஒன்று* , புடினின் புகைப்படத்தை அதன் அட்டையில் 'புட்லர்' என்ற வார்த்தையுடன் இட்லரைப் போலத் திருத்தியமைத்தது.  
பிப்ரவரி 25 அன்று, காலநிலை ஆர்வலர் கிரேட்டா துன்பெர்க் இசுடாக்கோமில் உள்ள உருசிய தூதரகத்திற்கு வெளியே போராட்டம் நடத்தினார்.  
பிப்ரவரி 26 அன்று, தென் கொரியாவில் உள்ள உக்ரேனியர்கள் சியோலில் உள்ள மாபோவில் உள்ள செயிண்ட் நிக்கோலசு தேவாலயத்தில் பிரார்த்தனை செய்ய கூடினர். பிரார்த்தனை முடிந்ததும், அவர்கள் தேவாலயத்திற்கு வெளியே சென்று உக்ரேனியக் கொடியையும், எதிர்ப்புப் பலகைகளையும் ஏற்றினர். அடுத்த நாள் சியோலில் உள்ள உருசிய தூதரகம் முன்பாக போராட்டம் நடத்தப் போவதாக அவர்கள் அறிவித்துள்ளனர்.
# கட்டுமான அணைகள்

**கட்டுமான அணைகள்** (Masonry dam) என்பது கட்டப்பட்ட அணைகளாகும். இந்த அணைகள் முக்கியமாகக் கல் மற்றும் செங்கல், சில நேரங்களில் இணைப்புக் கலவை கொண்டு இணைக்கப்பட்டுள்ளது. இவை புவியீர்ப்பு அல்லது வளைவு-ஈர்ப்பு வகையாக உள்ளன. உலகின் மிகப்பெரிய கட்டப்பட்ட அணையாக இந்தியாவின் ஆந்திரப் பிரதேசம் மற்றும் தெலுங்கானாவில் உள்ள நாகார்ஜுனாசாகர் அணை ஆகும்.
# கட்டுமான அணைகள்

## மேலும் பார்க்கவும்

- தரைப்பாலம்
- அணை
# பான்கங்கை

**பான்கங்கை** (*Banganga River*) என்பது மேற்கு இந்தியாவின் மகாராட்டிரம் மாநிலத்தில் உள்ள நாசிக் மாவட்டத்தில் உள்ள கோதாவரி ஆற்றின் ஒரு சிறிய துணை ஆறாகும்.  
பான்கங்கை, ராம்சேஜ் மலையின் வடமேற்கில் தோன்றி, ஒரு பொது கிழக்குப் பாதையில் ஓசர் வழியாகப் பாய்கிறது. இங்கு கட்டப்பட்ட அணையினைக் கடந்து பாசனத்திற்காகக் கால்வாயாக இருபுறம் செல்கிறது. பின்னர் இது சுகேனைக் கடந்து கோதாவரியுடன் இணைகிறது. 2012ல், ஓசர் ஊராட்சி பாதுகாப்பு பிரச்னைகளைக் காரணம் காட்டி, பான்கங்கை ஆற்றின் மீது பாலம் அமைக்க அதிகாரிகளை வலியுறுத்தியது.
# பான்கங்கை

## மேலும் பார்க்கவும்

- இந்தியாவின் நதிகளின் பட்டியல்
# எம். ஜி. ஆர் கலை, அறிவியல் கல்லூரி, ஒசூர்

**எம். ஜி. ஆர். கலை, அறிவியல் கல்லூரி** (*MGR College of Arts and Science*), சேலம், பெரியார் பல்கலைக்கழகத்தின் இணைவு பெற்றுள்ள ஓர் உயர் கல்வி நிலையம் ஆகும். இது தமிழ்நாடு, கிருட்டிணகிரி மாவட்டம், ஓசூரில் அதியமான் பொறியியற் கல்லூரி வளாகத்தில் அமைந்துள்ளது.
# எம். ஜி. ஆர் கலை, அறிவியல் கல்லூரி, ஒசூர்

## வரலாறு

இக்கல்லூரி 1998-ஆம் ஆண்டில் தொடங்கப்பட்டது.
# எம். ஜி. ஆர் கலை, அறிவியல் கல்லூரி, ஒசூர்

## படிப்புகள்

இக்கல்லூரி 13 இளங்கலை படிப்புகளையும் 9 முதுகலை படிப்புகளையும் நான்கு பிரிவுகளில் முனைவர் பட்டப் படிப்புகளையும் வழங்கி வருகின்றது.
# ஜக்கூர் ஏரி

**ஜக்கூர் ஏரி** (*Jakkur Lake*) என்பது இந்தியாவில் கர்நாடக மாநிலத் தலைநகர் பெங்களூரில் அமைந்துள்ள மிகப்பெரிய ஏரிகளில் ஒன்றாகும். இது நகரின் வடக்குப் பகுதியில் அமைந்துள்ளது. இந்த ஏரி ஜக்கூர் என்ற இடத்தின் பெயரிலிருந்து இதன் பெயரைப் பெற்றது. இந்த ஏரியின் பரப்பளவு சுமார் ஆகும். இந்த ஏரியில் பல தீவுகள் உள்ளன. காவிரி நீர் கிடைக்காத அருகிலுள்ள கிராமங்களுக்கு இந்த ஏரி குடிநீர் ஆதாரமாகவும் உள்ளது. இந்த ஏரியானது மற்ற நாடுகளிலிருந்து வரும் புலம்பெயர்ந்த பறவைகளை அதிக அளவில் ஈர்த்து வந்தது. சமீபத்திய ஆண்டுகளில் இந்த எண்ணிக்கை குறைந்துள்ளது. சூழல் மாசுபாட்டிலிருந்து, ஏரி புத்துயிர் பெற்றதிலிருந்து, ஏரியில் மீன்களின் எண்ணிக்கை அதிகரித்துள்ளது. இதன் விளைவாக கூழைக்கடா போன்ற நீர்ப் பறவைகள் கூடு கட்டத்தொடங்கியுள்ளன.
# கோலார் ஆறு

**கோலார் ஆறு** (*Kolar River*) என்பது இந்தியாவின் மகாராட்டிராவில் உள்ள நாக்பூர் மாவட்டத்தில் உள்ள ஒரு ஆறாகும். இது சவ்னர் நகரத்திற்கு மேற்பகுதியில் தென்கிழக்கிலிருந்து பாய்ந்து கன்ஹான் ஆறுடன் சந்திக்கிறது. இது கோதாவரி ஆற்றுப் படுகையில் உள்ளது. கோலார் ஆறு சவ்னர் வட்டத்திற்கும் ராம்டெக் வட்டத்திற்கும் இடையே எல்லையாக உள்ளது.
# கோலார் ஆறு

## தோற்றமும் ஆற்றோட்டமும்

கோலார் ஆறு கடோல் வட்டத்தில் சுமார் 600 மீட்டர் உயரத்தில் வடகிழக்கு மூலையில் உருவாகிறது. இந்த ஆற்றோட்டம் முழுவதும் நாக்பூர் மாவட்டத்தில் பாய்கிறது.
# பாதாளகங்கை

**பாதாளகங்கை** (*Patalganga*) மகாராட்டிரா தொழில் வளர்ச்சிக் கழகத்தின் (எம்ஐடிசி) கர்ஜத் மற்றும் பன்வேல் அருகே உள்ள ஒரு பெரிய தொழில்துறை பகுதியாகும். இது பாதாள கங்கை ஆற்றிலிருந்து இதன் பெயரைப் பெற்றது. இதனுடைய அருகிலுள்ள நகரம் மற்றும் சந்திப்பு கர்ஜத் ஆகும். இந்நகரின் அருகிலுள்ள மருத்துவமனை திருபாய் அம்பானி மருத்துவமனை.  
மோகோபாடா கிராமத்திற்கு அருகில் உள்ள பாதளகங்கை தொழில்துறை பகுதி மகாராட்டிரம் தொழில் மேம்பாட்டுக் கழகத்தினால் உருவாக்கப்பட்ட 13 இரசாயன தொழில்துறை பகுதிகளில் ஒன்றாகும். இராசேசுவர் கடவுளின் வரலாற்றுச் சிறப்புமிக்க கோயில், பாதள கங்கை ஆற்றின் வலது கரையில் அமைந்துள்ளது. பாதாளகங்கை தொழில்துறை பகுதி கலபூர் வட்டத்தின் (22 கி.மி. தொலைவில்) அதிகார வரம்பில் இராய்காட் மாவட்டத்தில் (60 கி.மீ. தொலைவில்) உள்ளது. இப்பகுதி உயரமான மலைத் தொடர்களால் சூழப்பட்டுள்ளது.
# பாதாளகங்கை

## அமைவிடம்

- பாதாளகங்கை தொழில்துறை பகுதி, மும்பை - புனே தேசிய நெடுஞ்சாலை 4<nowiki/>இலிருந்து 10 கி.மீ. தொலைவிலும், மும்பை-புனே விரைவுச் சாலையிலிருந்து 7 கி.மீ. தொலைவிலும் உள்ள பாதளகங்கை ஆற்றின் இடது கரையில் அமைந்துள்ளது. இது மும்பை - கோவா தேசிய நெடுஞ்சாலை 66-லிருந்து 12 கி.மீ. தொலைவில் உள்ளது.
- அருகிலுள்ள இரயில் நிலையம் கொங்கண் இருப்புப்பாதையில் உள்ள இரசாயனி/ஆப்தே ஆகும். இது இப்பகுதியிலிருந்து சுமார் 3 கி.மீ. தொலைவில் உள்ளது.
- பாதளகங்கை தொழில்துறை பகுதி சாந்தகுருஸில் உள்ள உள்நாட்டு விமான நிலையத்திலிருந்து 75 கி.மீ. தொலைவில் உள்ளது & அந்தேரியில் உள்ள சத்திரபதி சிவாஜி பன்னாட்டு வானூர்தி நிலையத்திலிருந்து உள்ளது.
# ஆரல் இசுடெயின்

தனது நாய் மற்றும் ஆராய்ச்சிக் குழுவுடன் ஆரல் இசுடெயினின் புகைப்படம்.]]
**சர் மார்க் ஆரல் இசுடெயின்**, (*Sir Marc Aurel Stein*) (26 நவம்பர் 1862 - 26 அக்டோபர் 1943) அங்கேரி நாட்டைச் சேர்ந்த பிரிட்டிசு தொல்லியல் ஆராய்ச்சியாளர் ஆவார். இவர் முதன்மையாக மத்திய ஆசியாவில் தனது ஆய்வுகளுக்காகவும் தொல்பொருள் கண்டுபிடிப்புகளுக்காகவும் பெயர் பெற்றவர். இந்தியப் பல்கலைக்கழகங்களில் பேராசிரியராகவும் இருந்தார்.  
இசுடெயின் ஒரு இனவியலாளரும், புவியியலாளரும், மொழியியலாளரும், நில அளவையாளரும் ஆவார். துன்குவாங் குகைகளிலிருந்து கண்டுபிடிக்கபட்ட புத்தகங்கள் மற்றும் கையெழுத்துப் பிரதிகளின் தொகுப்பு மத்திய ஆசியாவின் வரலாறு மற்றும் பௌத்தத்தின் கலை மற்றும் இலக்கியம் பற்றிய ஆய்வுக்கு முக்கியமானது. பண்டைய *கோட்டான்*, *செரிந்தியா* , *இன்னர்மோஸ்ட் ஆசியாவை* உள்ளடக்கிய இடங்களில் தான் மேற்கொண்ட பயணங்களைப் பற்றியும், கண்டுபிடிப்புகள் குறித்தும் இவர் பல தொகுதிகளை எழுதியுள்ளார்.
# குசான்சாகர்

கிழக்கு விளிம்பில் அமைந்திருந்தது.]]
ஆட்சியாளர் முதலாம் அர்தாசிர் குசான்ஷா, சுமார் 230-250 பொ.ச. மெர்வ் பகுதியில் காணப்பட்ட நாணயம்]]
காபுல் பள்ளத்தாக்கிற்கும் பெசாவர் பள்ளத்தாக்கிற்கும் இடைப்பட்ட பகுதியை உள்ளடக்கிய சாசானியப் பேரரசின் ஒரு மாகாணமாக **குசான்சாகர்** இருந்தது.. குசான்சாகர் பிரதேசம், திர்மித் முதல் பெசாவர் வரையிலான பகுதியை உள்ளடக்கியது. .
# எல்லெனோட்டோமியி

**எல்லெனோட்டோமியி** (*Hellenotamiae*, அட்டிக் கிரேக்கம் : ) என்பது ஒரு பண்டைய கிரேக்கச் சொல். இது பொதுக் கருவூலர் குழுவைக் குறிக்கிறது. *எல்லெனோட்டோமியா* ஏதெனியர்களால் நியமிக்கப்பட்ட பத்து நீதிபதிகள் (ஒவ்வொரு பழங்குடிப்பிரிவிலிருந்தும் ஒருவர், தேவைப்பட்டால் தேர்தல் மூலம்) ஆவர். இவர்கள் டெலியன் கூட்டணி நாடுகளின் கப்பம் அல்லது மகமைத் தொகையைப் பெறுவதற்காக, கூட்டணியின் தலைமை நிதி அதிகாரிகளாக இருந்தனர்.  
இவர்கள் முதன்முதலில் கிமு 477 இல் நியமிக்கப்பட்டனர். கிரேக்கத்தின் வெவ்வேறு நகர அரசுகள் செலுத்திய மொத்த பணமாக முதலில் 460 டாலெட்டுகள் என நிர்ணயிக்கப்பட்டது. அத்தொகையானது டெலோஸ் தீவில் உள்ள கருவூலத்தில் வைக்கப்பட்டது. இத்தீவு கூட்டணி அரசுகளின் கலந்துரையாடல் கூட்டம் நடக்கும் இடமாக இருந்தது; எல்லெனோடமியாக்கள் நகர அரசுகளிடம் மகமைத் தொகையை வசூலித்தது மட்டுமல்லாமல், இந்த பணத்தின் பாதுகாவலர்களாகவும் இருந்தனர் என்பதில் சந்தேகம் இல்லை, அவை வரலாற்றாளர் செனபோனால் *ஹெலெனோடோமியா (*) என அழைக்கப்பட்டது.  
கிமு 454/453 கூட்டணி நாடுகளின் அதிகாரத்தின் பேரில் பொதுவான இராணுவ நடவடிக்கையின் போது ஏதெனியன் தளபதிக்கு கருவூலத்தில் இருந்து பணம் வழங்கப்பட்டது. மேலும் கட்டுமானத்திற்காகவும் (எ.கா. அக்ரோபோலிஸ் கட்டிடங்கள்) பணம் வழங்கப்பட்டது. கிமு 411 ஆம் ஆண்டில் ஆட்சிக்கவிழ்க்கப்பட்டு சிலவர் ஆட்சி ஏற்பட்டபோது இருபது எலனோடோமியாவின் குழுவின்ற்கு ஏதென்சின் அரசு கருவூலத்தின் மீதும், டெலியன் கூடணியின் மீதும் அதிகாரம் வழங்கப்பட்டது.
# கரிக்கிலி பறவைகள் சரணாலயம்

**கரிக்கிலி பறவைகள் சரணாலயம்** (*Karikili Bird Sanctuary*) என்பது இந்தியாவின் தமிழ்நாடு மாநிலத்தின் செங்கல்பட்டு மாவட்டம், அச்சரபாக்கம் ஊராட்சி ஒன்றியம், கரிக்கிலி ஊராட்சியில் அமைந்துள்ள பறவைகள் சரணாலயம் ஆகும். இது சுமார் பரப்பளவில் அமைந்துள்ள பாதுகாக்கப்பட்ட பகுதியாகும். இச்சரணாலயம் சென்னையிலிருந்து, 75 கி. மி. தொலைவில்செங்கல்பட்டுக்கு தெற்கே அமைந்துள்ளது. இந்த சரணாலயத்திலிருந்து சுமார் 100 பறவை சிற்றினங்கள் பதிவு செய்யப்பட்டன.  
கரிக்கிலி வேடந்தாங்கலிலிருந்து சுமார் 10 கி. மீ. தொலைவில் அமைந்துள்ளது. இங்குள்ள இரண்டு ஏரிகள் இணைக்கப்பட்டு 1988-ல் பறவைகள் சரணாலயமாக அறிவிக்கப்பட்டது. இப்பகுதியைச் சுற்றிலும் திறந்தவெளி, நெல் வயல்கள் மற்றும் புதர்க்காடுகள் உள்ளன. கரிக்கிலியிலிருந்து பல புலம்பெயர்ந்த பறவைகளான ஊசிவால் வாத்து, நீலச்சிறகி, சாதா உள்ளான் போன்றவை பதிவு செய்யப்பட்டன.  
வேடந்தாங்கல் பறவைகள் சரணாலயத்துடன் கரிக்கிலி பறவைகள் சரணாலயம் தமிழ்நாட்டின் முக்கியமான பறவைகள் பகுதிகளில் ஒன்றாக அடையாளம் காணப்பட்டுள்ளது (இந்தியப் பறவைகள் தளக் குறியீடு-29, A1, இந்தியப் பறவைகள் தள அளவுகோல் - A4iii). பல நீர்ப்பறவைகள் வேடந்தாங்கலைக் கூடு கட்டும் இடமாகவும், காரிகிள்ளியினை உணவு தேடும் இடமாகவும் பயன்படுத்துகின்றன.
# கரிக்கிலி பறவைகள் சரணாலயம்

## இதனையும் காண்க

- ராம்சர் சாசனம்
- தமிழ்நாட்டின் ராம்சர் ஈர நிலங்களின் பட்டியல்
- இந்தியாவில் ராம்சார் தளங்களின் பட்டியல்
# சுமி

**சுமி** (**Sumy**) ( உக்ரைன் நாட்டின் வடகிழக்கில் உருசியாவின் எல்லையோரத்தில் அமைந்த சுமி மாகாணத்தின் தலைநகரமும், நகராட்சியும் ஆகும். 2021-ஆம் ஆண்டில் சுமி நகரத்தின் மக்கள் தொகை 2,59,660 ஆகும். இந்நகரம் செல் ஆற்றின் கரையில் அமைந்துள்ளது. சுமி நகரம் 145 சதுர கிலோ மீட்டர் பரப்பளவு கொண்டது.
# சுமி

## உக்ரைன் மீதான ருசியாவின் படையெடுப்பு

2022 உக்ரைன் மீதான உருசியாவின் படையெடுப்பின் போது கீவ், கார்கீவ் நகரங்கள் போன்று சுமி நகரமும் ருசியப்ப் படைகளால் 27 பிப்ரவரி 20222 அன்று கடும் சேதம் அடைந்தது.  
கங்கா நடவடிக்கையின் ஒரு பகுதியாக **சுமி** நகரத்தில் சிக்கியிருந்த 694 இந்திய மாணவர்களை பொல்தாவா நகரத்திற்கு பேருந்துகள் மூலம் அழைத்து வரப்பட்டு, பின்னர் உக்ரைனின் பாதுகாப்பான பகுதிக்கு கொண்டு செல்லப்பட்டனர்.
# சுமி

## மக்கள் தொகை பரம்பல்

2005-இல் வெளியிட்ட உக்ரைன் நாட்டின் வரைபடம், நீளம் மற்றும் அகலம் ]]  
2011-ஆம் ஆண்டின் மக்கள் தொகை கணக்கெடுப்பின்படி, சுமி நகரத்தின் மொத்த மக்கள் தொகை 2,92,139 ஆகும்.  
- 1897 - 70.53% உக்ரேனியர்கள், 24.1% ருசியர்கள், 2.6% யூதர்கள், 2.67% பிறர்
- 1926 - 80.7% உக்ரேனியர்கள், 11.8% ருசியர்கள், 5.5% யூதர்கள், 2% பிறர்
- 1959 - 79% உக்ரேனியர்கள், 20% ருசியர்கள், 1% பிறர்  
இந்நகரத்தின் பெரும்பான்மையாக கிறித்துவர்கள் உள்ளனர். கிறித்துவர்களில் கிழக்கின் பழமைவாத கிறித்தவர்கள் பெரும்பான்மையாகவும், ரோமன் கத்தோலிக்கம் மற்றும் சீர்திருத்த கிறித்தவர்கள் சிறுபான்மையாக உள்ளனர். சிறிதளவு யூதர்கள் உள்ளனர்.
# சுமி

## பொருளாதாரம்

இந்நகரத்தில் பெரிய அளவில் வேதியியல் தொழிற்சாலைகள் மற்றும் பிற உற்பத்தி நிறுவனங்கள் உள்ளது.
# சுமி

## இதனையும் காண்க

- கங்கா நடவடிக்கை
- சுமி மாகாணம்
# சுமி

## தட்ப வெப்பம்

இந்நகரம் கார்கீவ் நகரத்தின் தட்ப வெப்பம் கொண்டுள்ளது. இந்நகரத்தில் குளிர் காலத்தில், சனவரி மாதத்தில் அதிகபட்ச குளிர் ஆகவும், சூலை மாதத்தில் அதிகபட்ச வெயில் ஆக உள்ளது.
# கோத ராணி

**கோத ராணி** (*Kota Rani*) (இ. 1344) காஷ்மீரில் இந்து இலோகரா வம்சத்தின் கடைசி ஆட்சியாளாவார். இவர் தனது மகனின் சிறுவயது காரணமாக அரசப் பிரதிநிதியாக இருந்தார். மேலும் பொ.ச.1339 வரை தனி உரிமையுடன் இராணியாகவும் ஆட்சி செய்தார். காஷ்மீரின் முதல் முஸ்லிம் ஆட்சியாளரான ஷா மிர் அவர்களால் பதவி நீக்கம் செய்யப்பட்டார்.
# கோத ராணி

## வரலாறு

கோத ராணி காஷ்மீரின் இலோகரா வம்சத்தின் மன்னன் சுகதேவனின் தளபதி இராமச்சந்திரனின் மகளாவார். இராமச்சந்திரன் ஒரு லடாக்கைச் சேர்ந்த இரிஞ்சன் என்ற நிர்வாகியை நியமித்தார். இரிஞ்சன் தான் பதவிக்கு வரவேண்டும் என்ற எண்ணத்தைக் கொண்டிருந்தார். வணிகர்கள் என்ற போர்வையில் கோட்டைக்கு ஒரு படையை அனுப்பினார். இராமச்சந்திரன் கொல்லப்பட்டதுடன் அவரது குடும்பத்தினரும் சிறைபிடிக்கப்பட்டனர்.  
உள்ளூர் ஆதரவைப் பெற, இரிஞ்சன் இராமச்சந்திரனின் மகன் இராவன்சந்திரனை லார் மற்றும் லடாக்கின் நிர்வாகியாக நியமித்து, அவரது சகோதரி கோத ராணியை மணந்தார். முன்னதாக காஷ்மீருக்குள் நுழைந்து அரசாங்கத்தில் நியமனம் பெற்றிருந்த ஷா மிரை நம்பகமான அரசவை அதிகாரியாக பணியமர்த்தினார்.இரிஞ்சன் இசுலாமுக்கு மாறி சுல்தான் சத்ருதின் என்ற பெயரை ஏற்றுக்கொண்டார். அவர் மூன்று ஆண்டுகள் ஆட்சி செய்த பிறகு ஒரு படுகொலையின் விளைவாக இறந்தார்.
# கோத ராணி

## வரலாறு

### ஆட்சி

கோத ராணி முதலில் இரிஞ்சனை மணந்து அவரது இளம் மகனுக்கு அரசப் பிரதிநிதியாக நியமிக்கப்பட்டார். பின்னர் உதயணதேவன் என்பவரை மணந்தார். கோத ராணிக்கு இரண்டு மகன்கள். இரிஞ்சனின் மகன் ஷா மிரின் பொறுப்பில் இருந்தான். உதயணதேவனின் மகன் பட்டா பிக்சணன் என்பவரால் கற்பிக்கப்பட்டான். பின்னர் கோத ராணி தனது சொந்த உரிமையில் ஆட்சியாளரானார். மேலும் பட்டா பிக்சனனை தனது பிரதம அமைச்சராக நியமித்தார்.  
ஷா மிர் நோய்வாய்ப்பட்டிருப்பது போல் நடித்தார். பட்டா பிக்சனன் அவரைச் சந்தித்தபோது, ஷா மிர் படுக்கையில் இருந்து குதித்து அவரைக் கொன்றார். காஷ்மீர் வரலாற்றாசிரியர் ஜோனராஜா, அவர் தற்கொலை செய்து கொண்டார் என்றும் ஷா மிர் இராணியின் இரு மகன்களையும் கொன்றார் என்று கருதுகிறார்.
# கோத ராணி

## மரபு

கோத ராணி மிகவும் புத்திசாலியாகவும் சிறந்த சிந்தனையாளராகவும் இருந்தார். சிறீநகரில் அடிக்கடி ஏற்பட்ட வெள்ளத்திலிருந்து காப்பாற்ற கால்வாய் அமைத்து அதற்கு " குட்டே கோல் " என்று பெயரிட்டார். இந்த கால்வாய், நகரின் நுழைவாயிலில் உள்ள ஜீலம் ஆற்றிலிருந்து தண்ணீரைப் பெற்று, நகர எல்லையைத் தாண்டி மீண்டும் ஜீலம் நதியுடன் கலக்கிறது.
# கோத ராணி

## பிரபலமான கலாச்சாரத்தில்

- இராகேஷ் கவுலின் வரலாற்று புதினமான *தி லாஸ்ட் குயின் ஆஃப் காஷ்மீர்* என்பது கோத ராணியின் வாழ்க்கை மற்றும் புராணக்கதையை அடிப்படையாகக் கொண்டது.
- ஆகஸ்ட் 2019 இல், ரிலையன்ஸ் என்டர்டெயின்மென்ட் மற்றும் பாண்டம் பிலிம்ஸ் கோத ராணியைப் பற்றிய ஒரு திரைப்படத்தை உருவாக்கப் போவதாக அறிவித்தனர்.
# கோத ராணி

## இதனையும் பார்க்கவும்

- இராஜதரங்கிணி
- சையிது வம்சம்
- ரசியா பேகம்
- இராணி தித்தா
- இரிஞ்சன்
# குட்டே கோல்

**குட்டே கோல்** ( *Kutte Kol*) என்பது இந்தியாவின் ஜம்மு காஷ்மீரின் சிறிநகர் நகரத்தின் வழியாக செல்லும் ஒரு கால்வாய் ஆகும். இடைக்கால காஷ்மீரின் ஆட்சியாளரான கோத ராணி, ஆரம்பத்தில் ஜீலத்தில் ஏற்படும் வெள்ளத்தை ஒழுங்குபடுத்துவதற்காக இதை கட்டியதாக நம்பப்படுகிறது. பின்னர் இது உணவு தானியங்களை நகரத்திற்கு கொண்டு செல்ல வழியாகவும் பயன்படுத்தப்பட்டது. தற்போது இந்த கால்வாய் பாரிய அளவில் ஆக்கிரமிப்புகளால் பாதிக்கப்பட்டுள்ளதால் நீர்வரத்து வெகுவாக குறைந்துள்ளது. சிறீநகர் நகராட்சி நிர்வாகம் கால்வாயை தூர்வாரி, ஆக்கிரமிப்புகளை அகற்றி புதுப்பிக்க திட்டமிட்டுள்ளது.
# குட்டே கோல்

## சொற்பிறப்பியல்

கோத ராணி என்பவரின் பெயரால் இது அழைக்கப்படுவதாக நம்பப்பட்டாலும், இந்த பெயர் 'குசிப்ட் குல்யா' ( ஜீலத்தின் மற்றொரு பெயர்) என்பதிலிருந்து பெறப்பட்டது. அதாவது ' நீரோடை ' என்று பொருள்படும்.
# கீவ் நாள்

**கீவ் நாள்** (*Kyiv Day*) உக்ரைன் நாட்டின் தலைநகரமான கீவ் நகரில் அனுசரிக்கப்பட்டும் ஒரு சிறப்பு நாளாகும். பொதுவாக ஒவ்வோர் ஆண்டும் மே மாதம் கடைசி ஞாயிற்றுகிழமை அன்று இந்நாள் அனுசரிக்கப்படுகிறது. உக்ரைன் முழுவதும் பல நகரங்கள் மற்றும் ஊர்களில் கொண்டாடப்படும் பிற விடுமுறை நாட்களைப் போலவே கீவ் நாளும் கொண்டாடப்படுகிறது. நகரவாசிகளும் புறநகர் சுற்றுலாப் பயணிகளும் இந்நிகழ்ச்சிகளையும் மாலையில் கிழக்கு ஐரோப்பிய நேரப்படி சுமார் 22:00 மணிக்கு நடைபெறும் வானவேடிக்கை நிகழ்ச்சிகளையும் காண கீவ் நகரத்திற்குச் செல்கிறார்கள். கீவ் நாளின் முதல் கொண்டாட்டம் மே 1982 ஆம் ஆண்டு மே மாதம் நடந்தது. இது கீவ் நகரம் உருவாகிய 1500 ஆவது ஆண்டு விழாவைக் குறித்தது.
# இரிஞ்சன்

**இரிஞ்சன்** (*Rinchan*) என்றும் அழைக்கப்படும் **சத்ருதீன் ஷா** (*Sadruddin Shah*) காஷ்மீரின் முதல் முஸ்லிம் ஆட்சியாளர் ஆவார். இவர் பொ.ச.1320 முதல் 1323 வரை காஷ்மீரை ஆண்டார்.
# இரிஞ்சன்

## பின்னணி

வரலாற்றாசிரியர் ஜோனராஜாவால் பொ.ச.1313 ஆம் ஆண்டில், கர்மசேனனின் தளபதியாக குறிப்பிடப்பட்ட "துல்-கதர்" என்ற பெயருடைய ஒரு படையெடுப்பாளர் தனது குதிரைப்படையுடன் காஷ்மீர் மீது படையெடுத்தார். காஷ்மீரின் வரலாற்றைக் குறிக்கும் நூலான பஹாரிஸ்தான்-இ-ஷாஹி "சுல்சு" என்ற பெயருடைய அவரை ஒரு துருக்கிய-மங்கோலிய படையெடுப்பாளர் என்று குறிப்பிடுகிறது.  
காஷ்மீரின் அப்போதைய ஆட்சியாளராக இருந்த சுகதேவன் அவரை அனைத்து மரியாதைகளுடன் வரவேற்றார் என்று ஜோனராஜா குறிப்பிடுகிறார். அவர் மோதலில் இருந்து தப்பிக்க முயன்றார். மேலும் அனைத்துப் பொருட்களுக்கும் புதிய வரிகளை விதித்தார். இது பிராமணர்களுக்குப் பிடிக்கவில்லை. அவர்கள் சாகும் வரை உண்ணாவிரதம் இருக்கப் போவதாக மிரட்டி, சுகதேவனின் திட்டங்களை முடிவுக்குக் கொண்டு வந்தனர். இதைப்பற்றிய கருத்தினை பஹாரிஸ்தான்-இ-ஷாஹி குறிப்பிடவில்லை.- காஷ்மீரிகளைக் கொன்று குவிப்பதும் செல்வத்தைப் பெறுவதும் ஒரே நோக்கமாக இருந்ததென அது கூறுகிறது.
# இரிஞ்சன்

## சுயசரிதை

### ஆரம்ப கால வாழ்க்கை

இரிஞ்சனின் முன்னோடிகளைப் பற்றி அதிகம் அறியப்படவில்லை. இவர் திபெத்தில் இருந்து வந்ததாக *பஹாரிஸ்தான்-இ-ஷாஹி*' கூறுகிறது. இவரை பௌத்த மத நம்பிக்கையின் லடாக்கி பிரபு என்றும் கூறுகிறது. இவரது தந்தையும் பிற உறவினர்களும் கலாமான்ய (அநேகமாக பால்டி) குலத்தின் கைகளில் துரோகமாகக் கொல்லப்பட்டனர். இரிஞ்சன், பழிவாங்கும் வகையில், அவர்களுடன் சமாதானம் செய்து கொள்வதாகக் நடித்து, அவர்களை ஆற்றங்கரைக்கு விருந்துக்கு அழைத்து குடிக்கச் செய்து, நிராயுதபாணியாக்கி மறைத்து வைக்கப்பட்டிருந்த கோடரியால் அவர்களைக் கொலை செய்தார். இந்த வெற்றி இருந்தபோதிலும், லடாக்கில் ஏராளமான எதிரிகள் இருந்தனர். மேலும் அவர் வடக்கு காஷ்மீரில் தனது வர்த்தகத்தைத் தேர்ந்தெடுத்தார்.
# இரிஞ்சன்

## சுயசரிதை

### அதிகாரத்திற்கு வருதல்

இரிஞ்சன் இலோகரா ஆளுநர் இராம்சந்திரனால் ககனகிரி என்ற இடத்தில் வசிக்க அனுமதிக்கப்பட்டார். இவர் அதிகாரப் படிநிலையில் ஏற்றம் கண்டார். இராமச்சந்திரனை கட்டுக்குள் வைக்கும் நோக்கத்தில் சுகதேவனும் இதை அனுமதித்தார். நீண்ட காலத்திற்கு முன்பே, இரிஞ்சன் காஷ்மீரிகளை லடாக்கிற்கு அடிமைகளாக விற்று அபரிமிதமான செல்வத்தைப் பெற்றிருந்தார். கதேவனுக்கு அரியணை மீது சட்டபூர்வமான உரிமையில்லை என்பதால் சிம்மாசனத்தின் மீது இரிஞ்சன் தனது கண்களை வைத்திருந்தார்.  
கொள்ளையர்களை விரட்டுவதற்கு ஆயுதமேந்திய குழுக்களை உருவாக்க மக்கள் அனுமதிக்கப்பட்டது இரிஞ்சனுக்கு உதவியது. நகரில் விசுவாசமுள்ள வீரர்களின் குழுவை உருவாக்கினார். இருப்பினும், இராமச்சந்திரன் இவரது சூழ்ச்சிகளுக்கு ஒரு கடினமான தடையாக இருந்தார். ஆனாலும் இரிஞ்சன் லடாக்கியர்களை கோட்டைக்குள் துணி வியாபாரிகளாக அனுப்பி பதுங்கியிருந்து படுகொலை இராமச்சந்திரனை செய்தார். கோட்டை கைப்பற்றப்பட்டது. அவரது உறவினர்கள் சிறையில் அடைக்கப்பட்டனர். இராமச்சந்திரனின் மகள் கோத ராணியை, இரிஞ்சனை கட்டாயப்படுத்தி திருமணம் செய்து கொண்டார்.  
ஜோனராஜாவின் கூற்றுப்படி, இரிஞ்சன் அதிகாரத்திற்கு வருவதை எதிர்க்க யாரும் இல்லை எனத் தெரிகிறது. சுகதேவன் காஷ்மீரை விட்டு வெளியேறினார். இருப்பினும், சுகதேவன் ஒரு போரில் தோற்கடிக்கப்பட்டதாக *பஹாரிஸ்தான்-இ-ஷாஹி* குறிப்பிடுகிறது.
# இரிஞ்சன்

## சுயசரிதை

### ஆட்சி

ஜோனராஜாவும் *பஹாரிஸ்தான்-இ-ஷாஹி*யும் இரிஞ்சனை ஒரு கனிவான, நேர்மையான ஆட்சியாளர் என்று பாராட்டுகிறார்கள். சட்டத்தின் ஆட்சி அனைவருக்கும் புனிதமானதாக இருந்தது. மேலும் இவரது சாமர்த்தியமான வழிகள் காஷ்மீரின் பொற்காலம் மீட்டெடுக்கப்பட்டதாக குடிமக்களை நம்ப வைத்தது. ஷா மிர் பிரதமராக நியமிக்கப்பட்டார்.
# இரிஞ்சன்

## சுயசரிதை

### ஆட்சி

#### கலை மற்றும் கட்டிடக்கலை

இரிஞ்சன் தனது அரண்மனைக்கு அருகில் ஷாவின் நினைவாக ஒரு கட்டிடத்தைக் கட்டினார். அதற்கு ஒரு சாகிரையும் நியமித்தார். இவர் 'பேத் பள்ளிவாசலை'யும் கட்டினார் (பெரிய பள்ளிவாசல் ). இரிஞ்சன்போரா என்ற இடத்தில் கோட்டையையும் கட்டினார்.
# இரிஞ்சன்

## சுயசரிதை

### இறப்பு

பொ.ச.1323-இன் குளிர்காலத்தில் இரிஞ்சனுக்கு உடல்நலம் குன்றியது இவர் ஒருபோதும் குணமடையவில்லை. நவம்பர் 25 அன்று காலமானார். இவரது எச்சங்கள் பேத் பள்ளிவாசலுக்கு அருகே அடக்கம் செய்யப்பட்டுள்ளன - 1909 ஆம் ஆண்டில் தொல்பொருள் ஆய்வாளர் ஏ.எச்.பிராங்கே என்பவரால் கல்லறை கண்டுபிடிக்கப்பட்டது. மேலும், 1990 ஆண்டில் காஷ்மீர் அரசாங்கத்தால் புனரமைக்கப்பட்டது. இவரது மனைவி கோத ராணி மூலம் இவருக்கு ஐதர் கான் என்ற மகன் பிறந்தார். அவரை இவர் ஷா மிரின் பராமரிப்பில் ஒப்படைத்தார்.  
மிர் பின்னர் இராணியுடன் சேர்ந்து ஐதரை கொன்று ஷா மிர் வம்சத்தை நிறுவினார்.
# விக்கிப்பீடியா:Statistics/weekly/27-Feb-2022
| 217 | 2401:4900:1736:37E4:F0E7:C922:2DDA:9821 | 0 | 0 | 0 | 0 | 0 | 0 | 1 | 1 | 0 |  |
| 218 | கவிஞர் ஜா.பாலாஜி | 0 | 0 | 0 | 0 | 0 | 0 | 1 | 1 | 0 |  |
| 219 | 106.197.42.94 | 0 | 1 | 0 | 0 | 0 | 0 | 0 | 1 | 3 |  |
| 220 | Panda619 | 0 | 1 | 0 | 0 | 0 | 0 | 0 | 1 | 95 |  |
| 221 | 2401:4900:4A97:9DC:1:2:4A16:6FA7 | 0 | 1 | 0 | 0 | 0 | 0 | 0 | 1 | 58 |  |
| 222 | 2409:4072:68E:2A62:0:0:2A60:90A5 | 0 | 1 | 0 | 0 | 0 | 0 | 0 | 1 | 1 |  |
| 223 | Magnefl | 0 | 1 | 0 | 0 | 0 | 0 | 0 | 1 | 0 |  |
| 224 | Ammursith | 0 | 1 | 0 | 0 | 0 | 0 | 0 | 1 | 36 |  |
| 225 | 2409:4072:88F:6522:0:0:673:B1 | 0 | 1 | 0 | 0 | 0 | 0 | 0 | 1 | 45 |  |
| 226 | Siro bileveli Boris | 0 | 1 | 0 | 0 | 0 | 0 | 0 | 1 | 67 |  |
| 227 | 177.73.101.218 | 0 | 1 | 0 | 0 | 0 | 0 | 0 | 1 | 45 |  |
| 228 | 2A00:23C8:B0E:8901:7DD0:5B01:3EE7:AFFB | 0 | 1 | 0 | 0 | 0 | 0 | 0 | 1 | 0 |  |
| 229 | 2405:201:E007:18D1:BD1E:305E:6115:54A0 | 0 | 1 | 0 | 0 | 0 | 0 | 0 | 1 | 131 |  |
| 230 | 2409:4072:6C05:792A:18B7:7EF2:8C34:EC50 | 0 | 1 | 0 | 0 | 0 | 0 | 0 | 1 | 0 |  |
| 231 | Kyojurodharun007 | 0 | 1 | 0 | 0 | 0 | 0 | 0 | 1 | 0 |  |
| 232 | 106.197.128.211 | 0 | 1 | 0 | 0 | 0 | 0 | 0 | 1 | 54 |  |
| 233 | 103.28.246.214 | 0 | 1 | 0 | 0 | 0 | 0 | 0 | 1 | 6 |  |
| 234 | மனுநீதி சோழன் | 0 | 1 | 0 | 0 | 0 | 0 | 0 | 1 | 640 |  |
| 235 | 2402:4000:B189:3E2E:1:0:9455:727B | 0 | 1 | 0 | 0 | 0 | 0 | 0 | 1 | 3 | } |
# ச. வெ. இராமன் உலகப் பல்கலைக்கழகம்

**ச. வெ. இராமன் உலகப் பல்கலைக்கழகம்** (*C. V. Raman Global University*) என்பது இந்தியாவின் ஒடிசா மாநிலம் புவனேசுவரத்தில் அமைந்துள்ள ஒரு பொறியியல் மற்றும் மேலாண்மை நிறுவனம் ஆகும். இது 1997-ல் ச. வெ. இராமன் பொறியியல் கல்லூரியாக ச. வெ. இராமன் குழுமத்தின் கீழ் சஞ்சிப் குமார் ரௌட்டால் நிறுவப்பட்டது. இந்த நிறுவனம் தேசிய அங்கீகார வாரியத்தால் அங்கீகாரமும் ஐ. எசு. ஓ. 9001:2000 தரச் சான்றிதழும் பெற்றுள்ளது.  
இந்த நிறுவனம் தேசிய மதிப்பீடு மற்றும் தரச்சான்று குழுமத்தின் "ஏ" தரமும் பெற்றுள்ளது. மேலும் இது பிஜு பட்நாயக் தொழில்நுட்ப பல்கலைக்கழகத்துடன் இணைக்கப்பட்டுள்ளது. 29 பிப்ரவரி 2020 அன்று, இக்கல்லூரிக்குப் பல்கலைக்கழக தகுதி வழங்கப்பட்டது. பின்னர் இந்நிறுவனம் ச. வெ. இராமன் உலகப் பல்கலைக்கழகம் என மறுபெயரிடப்பட்டது.
# ச. வெ. இராமன் உலகப் பல்கலைக்கழகம்

## கல்வி

இக்கல்லூரி நான்கு வருட இளநிலை பொறியியல் தொழில்நுட்ப பட்டப்படிப்புகளையும் மற்றும் இரண்டு வருட முதுநிலை தொழில்நுட்ப பட்டப்படிப்பு திட்டங்களையும் வழங்குகிறது. அகில இந்தியத் தொழில்நுட்பக் கல்வி குழுமத்தின் ஒப்புதலுடன் இணை நுழைவுத் திட்டத்தின் கீழ் பட்டய படிப்பு முடித்தவர்கள் கணினி பயன்பாடுகளில் மூன்றாண்டு முதுநிலை பட்டப்படிப்பு, முதுகலை வணிக மேலாண்மை ஆகிய இரண்டு ஆண்டு முதுகலை மற்றும் மூன்றாண்டு தொழில்நுட்ப பட்டப்படிப்பு ஆகியவற்றை வழங்குகிறது. இந்த பாடப்பிரிவுகள் பிஜு பட்நாயக் தொழில்நுட்ப பல்கலைக்கழகத்தின் கீழ் வழங்கப்படுகிறது. ஒரிசா மாநில தொழில்நுட்பக் கல்வி மற்றும் தொழிற்பயிற்சி குழுவின் கீழ் பல்வேறு துறைகளில் மூன்று ஆண்டு பொறியியல் பட்டயப் படிப்பும் வழங்கப்படுகிறது.
# ச. வெ. இராமன் உலகப் பல்கலைக்கழகம்

## கல்வி

### தரவரிசைகள்

ச. வெ. இராமன் பொறியியல் கல்லூரி, புவனேசுவரம், 2021-ல் தேசிய கல்வி நிறுவனங்களுக்கான தரவரிசை கட்டமைப்பின் பொறியியல் கல்லூரிகளில் 100வது இடத்தைப் பிடித்தது.
# முனைவர் ச. வெ. இராமன் பல்கலைக்கழகம், காண்டுவா

**முனைவர் ச. வெ. இராமன் பல்கலைக்கழகம், கந்த்வா** (*Dr. C.V. Raman University, Khandwa*) என்பது இந்தியாவில் உள்ள ஒரு தனியார் பல்கலைக்கழகம் ஆகும். இது இந்தியாவில், மத்தியப் பிரதேசத்தில், காண்டுவா மாவட்டத்தில், காண்டுவா - இந்தூர் சாலைக்கு அருகில், பால்கந்த்சுரா கிராமத்தில் அமைந்துள்ளது. *மத்தியப் பிரதேச நிஜி விஸ்வவித்யாலே (ஸ்தாபன ஏவம் சஞ்சலன்) சன்ஷோதன் ஆதினியம், 2018ன்* கீழ் அகில இந்திய மின்னணுவியல் மற்றும் கணினித் தொழில்நுட்ப சங்கத்தால் 2018-ல் இந்தப் பல்கலைக்கழகம் நிறுவப்பட்டது. இந்த அமைப்பின் மூலம் ஸ்ரீகிருஷ்ணா பல்கலைக்கழகமும் சர்தார் படேல் பல்கலைக்கழகமும் நிறுவப்பட்டுள்ளது. இப்பல்கலைக்கழகம் ஏழு கல்விப் புலங்களில் பல்வேறு பட்டயம், இளநிலை மற்றும் முதுநிலை படிப்புகளை வழங்குகிறது. இது இந்திய இயற்பியலாளர் ச. வெ. இராமனின் பெயரால் அழைக்கப்படுகிறது.
# முனைவர் ச. வெ. இராமன் பல்கலைக்கழகம், காண்டுவா

## கல்வி புலம்

இந்த நிறுவனம் ஏழு கல்விப் புலங்கள் மூலம் பட்டயம், இளங்கலை மற்றும் முதுகலை படிப்புகளை வழங்குகிறது:  
- கலை புலம்
- விவசாய புலம்
- நுண்கலை புலம்
- வணிகவியல் புலம்
- கணினி அறிவியல் மற்றும் தகவல் தொழில்நுட்பம்
- மேலாண்மை புலம்
- அறிவியல் புலம்
# தொட்டகல்லாசந்திரா ஏரி

**தொட்டகல்லாசந்திரா ஏரி** (*Doddakallasandra Lake*) என்பது இந்தியாவின் கர்நாடக மாநிலத் தலைநகரான பெங்களூரில் உள்ள ஒரு ஏரி ஆகும். இந்த ஏரி 21 ஏக்கர் பரப்பளவில் அமைந்துள்ளது.
# தொட்டகல்லாசந்திரா ஏரி

## பல்லுயிர் வளம்

இந்த ஏரி புலம்பெயர்ந்த பறவைகள் உட்படப் பல வகையான பறவைகளின் புகலிடமாக உள்ளது. இங்கு வண்ணத்துப்பூச்சி இனங்கள் பலவும் காணப்படுகின்றன.
2019ஆம் ஆண்டில் *ஆக்சன் ஏட்* என்னும் அரசு சாரா நிறுவனம் தயாரித்த பல்லுயிர் அறிக்கையின்படி, தொட்டகல்லாசந்திரா ஏரியில் 42 வகையான மரச்சிற்றினங்களும், 43 வகையான புதர் மற்றும் சிறு தாவரங்களும், 37 பட்டாம்பூச்சி சிற்றினங்கள் மற்றும் 11 வலசைப்போகும் பறவைகள் உட்பட 71 பறவை சிற்றினங்கள் இந்த ஏரியில் காணப்பட்டன. இவற்றில் இரண்டு பறவைகள் - பாம்புத் தாரா மற்றும் வெள்ளை அரிவாள் மூக்கன் - பன்னாட்டு இயற்கை பாதுகாப்பு சங்கத்தின் அறிக்கையின் படி, அச்சுறுத்தப்பட்ட இனங்கள் என பட்டியலிடப்பட்டுள்ளன.
# தொட்டகல்லாசந்திரா ஏரி

## ஏரி புத்துயிர்த் திட்டம்

மாசுபட்ட தொட்டகல்லாசந்திரா ஏரியினைச் சுத்தப்படுத்தும் பணி சூலை 2020-ல் தொடங்கியது. ஏரியின் கழிவுகள் அகற்றப்பட்டு ஏரிக்கரையில் மரக்கன்றுகளும் நடப்பட்டன.
# தொட்டகல்லாசந்திரா ஏரி

## இதனையும் காண்க

- ஜக்கூர் ஏரி
- அல்சூர் ஏரி
- சாங்க்கி ஏரி
- புட்டெனஹள்ளி ஏரி
- அகரா ஏரி
- பெள்ளந்தூர் ஏரி
- எப்பாள் ஏரி
# காக்கதாசபுரா ஏரி

**காக்கதாசபுரா ஏரி** (*Kaggadasapura Lake*) என்பது இந்தியாவில் கர்நாடக மாநிலத் தலைநகர் பெங்களூரில் உள்ள ஒரு ஏரி ஆகும்.
# காக்கதாசபுரா ஏரி

## அமைவிடம்

காக்கதாசபுரா ஏரி பெங்களூரில் ச. வெ. இராமன் நகரில் 47 ஏக்கர் பரப்பளவில் அமைந்துள்ளது.
# காக்கதாசபுரா ஏரி

## ஏரி மறுசீரமைப்பு

பெங்களூர் மாநகரின் சுத்திகரிக்கப்படாத கழிவுநீருக்கான மையங்களில் இந்த ஏரியும் ஒன்றாகும். இதன் விளைவாக நச்சு நுரை இந்த ஏரியில் ஏற்பட்டதை அடுத்து 2019-ல் *லோக் ஆயுக்தா* ஏரியை ஆய்வு செய்து ஆக்கிரமிப்புகளை அகற்றி, ஏரியினை சுத்தப்படுத்தி மறுசீரமைப்பு பணிகளை ரூபாய் 8 கோடி செலவில் மாநகராட்சி தொடங்கியுள்ளது.
# காக்கதாசபுரா ஏரி

## இதனையும் காண்க

- ஜக்கூர் ஏரி
- அல்சூர் ஏரி
- சாங்க்கி ஏரி
- புட்டெனஹள்ளி ஏரி
- அகரா ஏரி
- பெள்ளந்தூர் ஏரி
- எப்பாள் ஏரி